Honshu

, lelintihan kasengguh , inggih punika nusa pinih ageng tur padet ring Jepang.  punika magenah ring kelod Hokkaidō ngentasin Selat Tsugaru, kalér Shikoku ngentasin Segara Jeroan, miwah kalér kangin Kyūshū ngentasin Selat Kanmon. Nusa puniki ngawelasang Segara Jepang, sané magenah ring sikalér miwah sikauhné, saking Samudera Pasifik Kalér nuju kelod miwah kangin. Punika nusa pinih ageng kapitu ring jagat, miwah pinih padet kaping kalih sesampun nusa Nusa Jawa ring Indonésia.

Honshu ngelah akéh panjak 104 yuta , pinaka 81,3% saking sajebag populasi Jepang, miwah makéhan mapusat ring wawengkon pasisi miwah dataran. Sawatara 30% saking total populasi meneng ring Wawengkon Métropolitan Tokyo ring Dataran Kantō. Dados pusat lelintihan kakuatan budaya lan politik Jepang, nusa puniki ngelah makudang ibukota Jepang aab riin, rumasuk Kyōto, Nara lan Kamakura. Makéhan pasisi kelod nusa niki pinaka pahan saking Sabuk Taiheiyō, satunggil mégalopolis sané ngapentang ring makudang pulo Jepang. Honshu ngelah gunung pinih tegeh ring Jepang, Gunung Fuji, miwah danu pinih ageng, Danu Biwa.

Makéhan industri Jepang magenah ring sabuk sané ngapentang ring selantang pasisi kelod Honshu, saking Tokyo ngantos Nagoya, Kyōto, Osaka, Kobé, miwah Hiroshima; sawalikné, ékonomi ring selantang pasisi kalér kauh Segara Jepang makéha mawit ring perikanan miwah partanian. Nusa puniki mangubungin antuk tiga nusa utama Jepang liyanan ngentasi makidang jembatan miwah aungan. Nusa puniki kautana mawagi kalih iklim, antuk Honshu Kalér makéhan ngelah iklim kontinéntal tiyeb sapunika ring kelod ngelah iklim subtropis tiyeb.

Préféktur 
Nusa niki kawagi malih dados limang wawidangan miwah madaging 34 préféktur, rumasuk kota Tokyo.
Tōhoku madué nenem préféktur.

Kantō madué pitu préféktur, rumasuk ibu kota Jepang, Tokyo.

 

Chūbu madué sia préféktur.

 

Kansai madué pitu préféktur.

Chūgoku madué lima préféktur.

Pustaka